PATVIRTINTA

 Raseinių r.

 Betygalos Maironio pagrindinės mokyklos

 direktoriaus 2022 m. rugsėjo 30 d.

 įsakymu Nr.V1-119

**2022–2023 M. M. OLWEUS PROGRAMOS KOKYBĖS UŽTIKRINIMO PLANAS**

1. **BENDROSIOS NUOSTATOS**

Raseinių r. Betygalos Maironio pagrindinėje mokykloje mokosi 138 vaikai/mokiniai, iš jų 22 mišrios ikimokyklinio ugdymo grupės ,,Giliukai“ vaikai, 18 mišrios ikimokyklinio ugdymo grupės ,,Ąžuoliukai“ vaikai, 39 pradinių klasių mokiniai, 42 5–8 klasių mokiniai bei 19 9–10 klasių mokinių. Ugdomi 30 specialiųjų ugdymosi poreikių mokiniai (2 nedidelių poreikių, 20 vidutinių poreikių, 8 didelių poreikių). Veikia pailginto mokymosi grupė pradinių klasių mokiniams (0,75 etato).

Mokykloje dirba 28 pedagoginiai darbuotojai, iš jų: direktorius (1 etatas), direktoriaus pavaduotojas ugdymui (1 etatas), ikimokyklinio ugdymo grupės mokytojai (1,6 etato), priešmokyklinio ugdymo mokytojai (1,6 etato), socialinis pedagogas (0,75 etato), logopedas (1 etatas), specialusis pedagogas (0,75 etato). Psichologo pagalbą teikia Raseinių rajono švietimo pagalbos tarnybos psichologė, atvykstanti 3 kartus per savaitę. Pagalbą mokytojams teikia mokytojo padėjėjai (6,05 etato). Dirba 14 nepedagoginių darbuotojų.

Vadovaujantis 2021–2022 metų Olweus anoniminės mokinių apklausos rezultatais pastebimas patyčių masto didėjimas:

Mokykloje vedamos reguliarios klasių valandėlės pagal OPPP modelį, daug dėmesio skiriama individualiam darbui su mokiniais, kurie patiria patyčias ir kurie tyčiojasi iš kitų. Organizuojami renginiai, akcijos patyčių prevencijos tema. Socialinis pedagogas, psichologas teikia pagalbą klasių vadovams vykdant prevencinę veiklą (individualus darbas su mokiniais, korekciniai pokalbiai, susitikimai su mokinių tėvais, projektai, prevenciniai renginiai ir kt.).

 **Mokyklos siekiai:**

1. sukurti saugią, mokinio asmenybės augimui, brandai ir ugdymuisi palankią aplinką mokykloje, kurioje mokiniai jaučiasi gerbiami, priimti, saugūs, jų nuomonė ir siūlymai yra išklausomi ir vertinami;

2. mažinti smurto ir patyčių (įskaitant ir patyčias kibernetinėje erdvėje) mastą mokykloje ir užkirsti kelią naujų smurto ir patyčių atvejų atsiradimui;

3. mokytojų tarybos posėdžių bei susirinkimų, Patyčių prevencijos koordinacinio komiteto (PPKK) susirinkimų, klasės ir visuotinių tėvų susirinkimų metu aptarti patyčių ir smurto prevenciją, išanalizuoti užfiksuotus mokinių smurto ir patyčių atvejus bei Olweus mokinių anoniminės anketos rezultatus;

4. organizuoti Mokymosi ir Supervizijų grupių (MSG) susirinkimus, aptariant šių susirinkimų reikšmę ir pasiekimus ir/ar sunkumus;

5. supažindinti naujus mokyklos bendruomenės narius, mokinius su smurto ir patyčių prevencijos programa;

6. reguliariai vesti klasės valandėles smurto/patyčių/bendravimo tematika bei bendradarbiauti su mokinių tėvais siekiant mokinių saugumo didinimo;

7. laikytis keturių prieš smurtą ir patyčias nukreiptų taisyklių ir numatytų procedūrų bei veiksmų incidentų metu;

8. vykdyti mokinių tyrimą, kuriuo siekiama išsiaiškinti patyčių situaciją mokykloje;

9. skatinti mokinius pasakyti apie pastebėtus smurto ir patyčių atvejus klasės vadovui, budinčiam mokytojui, programos koordinatoriui, suaugusiam mokyklos bendruomenės nariui;

10. laikantis Olweus programos standarto ir Olweusprogramos kokybės užtikrinimo planu 2022-2023 m. m. reikalavimų siekti sertifikuotos Olweus mokyklos statuso pratęsimo.

**II. ĮSTATYMINĖ BAZĖ**

Lietuvos Respublikos Švietimo įstatymas.

Lietuvos Respublikos Vaikų teisių apsaugos pagrindų įstatymas.

Olweus programos standartas.

Smurto prevencijos įgyvendinimo mokyklose rekomendacijos.

**III. OLWEUS PROGRAMOS STANDARTAS**

Nuo 2013 metų mokykloje įgyvendinama Olweus patyčių prevencijos programa (OPPP). Nuo 2015 m. kovo 6 d. mokykla pradėjo įgyvendinti Olweus programos kokybės užtikrinimo sistemą vadovaujantis OPKUS standartu. 2022 m. mokyklai suteiktas Olweus mokyklos vardas 2022–2023 mokslo metams.

**IV. TIKSLAI IR UŽDAVINIAI**

**Tikslas** – laikantis Olweus programos reikalavimų, kurti saugią aplinką kiekvienam bendruomenės nariui ir siekti sumažinti patyčių atvejų skaičių įvairiose pagrindinės mokyklos vietose.

 **Uždaviniai:**

1. administracijai, MSG grupių vadovams kasdien stebėti budėjimo situaciją, bendraujant su budinčiais mokytojais išsiaiškinti esamą situaciją;

2. pagal fiksuotus patyčių atvejus registracijos žurnale, sekti pokyčius mokyklos zonose, kuriose pastebėtas didesnis patyčių skaičius, prireikus koreguoti budėjimo grafikus bei sistemą;

3. organizuoti kas antrą mėnesį (ar prireikus) MSG vadovų refleksiją OPKUS plano įgyvendinimui mokykloje, aptarti ir analizuoti budėjimą pertraukų metu;

4. laikytis OPKUS standarto reikalavimų.

5. gerinti mokyklos mikroklimatą mažinant patyčių mastą ir užtikrinti mokinių saugumą, vykdant priežiūrą klasėse, koridoriuose, laiptinėse. ;

6. stiprinti bendravimą ir bendradarbiavimą tarp mokytojų, mokyklos darbuotojų ir mokinių tėvų (globėjų);

7. organizuoti tyrimą, išanalizuoti jo rezultatus.

**V. PLANO PARUOŠIMAS IR TVIRTINIMAS**

Planas parengtas 2022–2023 mokslo metams. Planas tvirtinamas mokyklos direktoriaus ir įsigalioja nuo patvirtinimo datos. Planas paskelbtas mokytojų ir aptarnaujančio personalo, visuotiniame mokinių ir tėvų susirinkimuose, saugomas OPKUS segtuve, skelbiamas pagrindinės mokyklos internetiniame puslapyje [www.betygalosmokykla.lt](http://www.betygalosmokykla.lt)

**VI. OLWEUS PROGRAMOS KOKYBĖS UŽTIKRINIMO PLANAS**

|  |  |  |  |  |  |
| --- | --- | --- | --- | --- | --- |
| Eil. Nr.  | Veiklos turinys | Data  | Atsakingas asmuo | Dokumento pildymo forma  | Dokumento pateikimo laikas |
| 1 | Koordinacinio komiteto ir MSG sudarymas | 2022 m. spalis | Direktorius | Direktoriaus įsakymas | Iš karto, pasibaigus susirinkimui |
| 2 | OPKUS (smurto ir patyčių prevencijos programos) plano rengimas ir tvirtinimas | 2022 m. spalis | Direktorius | Planas | 2022 m. iki spalio 15 d. |
| 3 | Darbuotojų susirinkimai 2 kartus per metus | 2022 m. spalis 2023 m. balandis | Direktorius  | C4, C5 | Iš karto, pasibaigus susirinkimui |
| 4 | 5 MSG užsiėmimai  | 2022 m. spalis, gruodis 2023 m. vasaris, balandis, birželis | MSG vadovai  | R1  | Iš karto, pasibaigus susirinkimui |
| 5 | Naujų narių mokymas  | 2022 m. spalis  | Instruktorius  | R3  | Iš karto, pasibaigus susirinkimui |
| 6 | Mokinių apklausa  | 2022 m. lapkritis  | Direktorius  | C1  | Gavus rezultatus |
| 7 | Keturių taisyklių prieš patyčias reguliarus naudojimas | Visus mokslo metus | Klasių vadovai | C2 | 2022 m. birželis |
| 8 | Budėjimo mokykloje grafiko sudarymas ir koregavimas | 2022 m. rugsėjis2023 m. vasaris | Koordinato-rius | C1 Apklausos rezultatų analizė  | 2021 m. rugsėjis2022 m. vasaris |
| 9 | Individualūs pokalbiai su mokiniais | Visus mokslo metus | Klasių vadovai | C2 | 2022 m. birželis |
| 10 | Klasių valandėlės pagal OPPP modelį | 2 kartus per mėn.  | Klasių vadovai  | R2  | Iš karto, pasibaigus klasės valandėlei |
| 11 | Mokinių tarybos susirinkimai | 2022 m. spalis2023 m. vasaris | Pavaduotojas ugdymui, koordinuo-jantis mokinių tarybos veiklą | R4  | Iš karto, pasibaigussusirinkimui |
| 12 | Tėvų (globėjų/rūpintojų) informavimas apie OPKUS visuotiniame susirinkime  | 2022 m. lapkritis  | Direktorius  | C1  | Iš karto, pasibaigus susirinkimui |
| 13 | Tėvų (globėjų/rūpintojų) informavimas apie OPKUS klasių susirinkimuose | 2 kartus per mokslo metus | Klasių vadovai | C2 | Iš karto, pasibaigussusirinkimui |
| 14 | Nukrypimų fiksavimas ir trūkumų šalinimas | Užfiksavus nukrypimą | Atsakingas už veiklą asmuoDirektorius  | A1A1/A2 | Pastebėjus nukrypimą.Pašalinus nukrypimą |
| 15 | Renginiai patyčių prevencijos tema  | Visus metus | Atsakingi už veiklą asmenys | Sklaida pagrindinės mokyklos internetinėje svetainėje ir Fb paskyroje | Po renginio |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_